Shane Koyczan Útmutató egy rossz napra
Lesznek még rossz napok.
Nyugodj meg!
Lazíts a szorításon, nyisd szét a kezeid!
Lassan...
Hagyd elmúlni!
Légy magabiztos!
Tudd, hogy a most csak egyetlen pillanat,
és ha a mai nap már rosszabb nem is lehetne,
értsd, hogy holnap véget ér a mai nap.
Légy hálás!
Fogadj el minden kezet,
amit azért nyújtanak feléd, hogy visszahúzzanak onnan, ahonnan nincs menekvés!
Légy szorgalmas!
Tisztítsd meg az eget!
Ismerd fel, hogy a sötét felhő csak füstfüggöny,
mely elrejti az igazságot.
Az igazság az, ha látjuk, ha nem,
a Nap és a Hold még mindig ott vannak,
és mindig visszatér a fény.
Légy nyitott!
Ha ösztönösen azt mondanád
"Minden oké, jól vagyok.",
légy őszinte!
Mondd ki hogyan érzel, bűntudat és félelem nélkül, megbánás és bonyolítás nélkül.
Légy öntudatos a magyarázatkor, legyen valódi a válaszod.
Ha egy másodpercig is úgy gondolod, senki nem tudja min mész keresztül,
fogadd el a tényt, hogy tévedsz!
Mindenki érezte már, milyen a kétségbeesés hosszú sóhaja,
mert a fájdalom az emberi élet velejárója,
és ez ömagában tömeggé tesz.
Éhes esélytelenek vagyunk, a hajnallal ébredők.
Esélyek elutasítói, folyamatok indítói,
a nyugalom őrei.
Készen fogunk állni,
készülj, első játékos!
Az élet nehéz napokkal és kemény döntésekkel indul meg ellened,
a hangod a fegyvered, a gondolataid a töltényed,
nincsenek ingyen ráadás emberek,
tudj róla, ha elmúlt a pillanat,
a most akkorként él tovább.
Légy tükör, mely visszatükröz téged,
és emlékezz az időkre, amikor úgy gondoltad
mindez túl nehéz már, és nem fogod tovább bírni!
Emlékezz az időkre, amikor feladhattad volna,
mégis tovább folytattad!
Légy megbocsátó!
A düh béklyójában élni nem élet.
Ha a haragra koncentrálsz, megfosztod magadat attól, amire szükséged van.
A szeretet és a gyűlölet vadak, és az nő amelyiket etetni fogod.
Légy kitartó!
Legyél a fű amelyik a beton réseiben nőtt,
gyönyörű,
mert nem tudja, hogy nem szabadna ott lennie.
Légy határozott!
Úgy jelentsd ki azt, amit igaznak fogadsz el,
hogy felidézed a szándékot, amivel elfogadtad azt!
Ha jó napod van, légy együttérző!
Egy egyszerű mosoly is lehet elsősegély annak aki rászorul.
Ha őszintén hiszed, hogy megtettél minden tőled telhetőt,
tégy még többet!
Lesznek még rossz napok.
Idők, amikor a világ súlya olyan sokáig nyom, hogy a könnyű kiutat keresed.
Lesznek pillanatok, amikor végtelennek tűnik az örömök hiánya.
Alkalmak, amikor úgy teszel, mintha minden rendben lenne, pedig nem.
Nézz a vakfoltod mögé!
Lásd, hogy van még szeretet!
Légy türelmes!
Minden rémálomnak van kezdete,
de minden rossz napnak van vége.
Ne foglalkozz vele, mások minek neveznek!
Én barátomnak nevezlek.
Engedd, hogy megértsük mennyire súlyos a válságod!
A magára hagyott csend egy gép, ami még több csendet termel.
Beszélj, hogy meghalljanak!
Tedd egyik szót a másik után, fejezd ki magad, helyezd életedet összefüggésbe!
Ha úgy véled senki nem hallgat meg,
légy hangos!
Csapj zajt!
Állj stabilan és légy nyitott!
Ilyen helyzetekben a remény nem elég, szükséged van valakire, akire támaszkodhatsz.
Abban a valószerűtlen helyzetben, ha nincs senkid,
keresd tovább!
Mindenkit megáldtak a hallgatás képességével.
A siket a szemével fog meghallgatni,
a vak a kezeivel fog látni.
Töltsd meg újságosbódéikat a szíveddel!
Hagy olvassanak el rólad mindent.
Ismerd el a rossz napokat, a lehetetlen éjszakákat!
Hallgass azokra, akik már jártak ott és visszatértek!
Elmondják majd,
felhalmozhatod a nyomort, összecsomagolhatod a kétségbeesést,
viselheted a bánatod,
de eljön a holnap, amikor majd új ruhát veszel.
Mindenki ismeri a fájdalmat.
Nem azért vagyunk, hogy örökké azt cipeljük.
Nem kellene ennyire közel tartanunk magunkhoz,
légy benne biztos, hogy a mostani fájdalom hamarosan valamikori lesz.
Hogy ha valaki megkérdi tőled: "Milyen volt a napod?"
Ismerd fel,
hogy számunkra ez a módja annak, hogy azt mondjuk:
Nyugodj meg!
Lazíts a szorításon,
nyisd szét a kezeid!
Lassan...
hagyd elmúlni!